ML ไม่ได้มาเล่นๆ
คุณเอก จากลาดพร้าว 64 กรุงเทพฯ พูดถึงสถานการณ์ของหุ้น TPIPL เป็นหุ้นที่น่าสนใจมากสุดตัวหนึ่งในช่วงตลาดหุ้นผันผวน เพราะเป็นหุ้นที่มีราคาต่ำกว่าราคาเหมาะสมค่อนข้างเยอะ และยังเป็นบริษัทที่ทำกำไรได้อย่างแข็งแกร่ง แต่ทันทีที่ผลประกอบการไตรมาส 1 ปี 59 มีผลขาดทุนเกือบ 60 ล้านบาท ก็ทำให้ทุกคนผิดหวังไปตามกัน จึงอยากให้อาจารย์ช่วยเล่าเรื่องนี้ให้ฟังหน่อยครับ
18 มิ.ย. 2559

สภาแมงเม่า : ดร.สมชาย
 
คุณอนุสรณ์ จากบางชัน กรุงเทพฯ พุดถึงสถานการณ์ของหุ้น ML หรือ บริษัท ไมด้า ลิสซิ่ง จำกัด (มหาชน) มีประเด็นที่น่าติดตามหลายเรื่องด้วยกันในช่วงไตรมาส 1 ต่อเนื่องถึงในช่วงไตรมาส 2 หลังมีข่าวพัวพันเกี่ยวกับการถูกเทคโอเว่อร์กิจการมาเป็นระยะ สุดท้ายก็ไม่มีอะไรเกิดขึ้นอย่างเป็นจริงเป็นจัง จึงอยากให้อาจารย์ช่วยเล่าถึงเหตุการณ์ที่คิดว่าเป็นจุดเปลี่ยนของหุ้นตัวนี้ด้วยค่ะ
นี่เป็นอีกครั้งที่อาจารย์ต้องออกมาเล่าถึงสถานการณ์ของหุ้นที่เคยตกเป็นข่าวถูกเทคโอเว่อร์ แต่สุดท้ายก็ไม่มีอะไรที่ชัดเจนสักที จึงเป็นเรื่องที่ต้องติดตามดูกันต่อไปว่า ML หรือ บริษัท ไมด้า ลิสซิ่ง จำกัด (มหาชน) จะมีลูกเล่นใหม่ๆ ออกมานำเสนออีกหรือไม่
เนื่องจากสิ่งที่เห็นได้ชัดในวันนี้มีเพียงแค่ราคาหุ้นยังมีโอกาสขยับขึ้นไปได้อีก ซึ่งเป็นผลมาจากความสามารถในการทำกำไรที่ดีขึ้นอย่างเห็นได้ชัด บวกกับแรงซื้อเริ่มหนาแน่นขึ้นอย่างต่อเนื่อง รวมทั้งการขึ้นเที่ยวนี้เป็นการขึ้นแบบทดสอบแรงเทขายตลอดทาง จึงเชื่อว่าหุ้นจะไปได้ค่อนข้างไกล
โดยเฉพาะในแง่ของตัวเลขที่นำมาเปรียบเทียบปีต่อปี ย่อมสะท้อนถึงความเป็นไปได้ที่ ML จะวิ่งกลับขึ้นไปหายอดเดิมแถว 4 บาทได้อย่างไม่ยากเย็นครับ
สาเหตุที่เป็นเช่นนั้นมาจากตัวเลขกำไรในไตรมาส 1 ปี 59 ขึ้นไปแตะถึงระดับ 33 ล้านบาท หรือคิดเป็นกำไรต่อหุ้นอยู่ที่ 0.03 บาท เมื่อนำมาเทียบเคียงไตรมาสอื่นๆ โดยให้กำไรอยู่ในระดับเดียวกัน ก็จะทำให้กำไรในปี 59 อยู่ที่ระดับ 132 ล้านบาท หรือคิดเป็นกำไรต่อหุ้นจะอยู่ที่ 0.12 บาท
 
(หน่วย : ล้านบาท)
 
ต่อจากนั้นนำกำไรต่อหุ้น 0.12 บาทมาเทียบบนค่า P/E 20 เท่า ก็จะได้ราคาเหมาะสมที่ 2.40 บาท หรือหากปรับเป็นขั้นบันไดเป็น P/E 30 เท่า ก็จะได้ราคาเหมาะสมที่ 3.60 บาท ถ้าปรับเป็นขั้นบันไดสุดท้าย(จุดติดแคสบาลานซ์)เป็น P/E 40 เท่า ก็จะได้ราคาเหมาะสมที่ 4.80 บาท
ทั้งหมดคือข้อมูลที่นักเล่นต้องคิดตามให้ทัน และมองเรื่องการเทคโอเว่อร์กิจการที่ดีควรขายกันที่ 1.50 เท่าของบุ๊ค ซึ่งในปัจจุบันหุ้นตัวนี้มีมูลค่าทางบัญชีอยู่ที่ 1.65 บาท ถ้าซื้อกันจริงๆ ขั้นต่ำน่าจะอยู่ที่ 2.50 บาท หรือสูงสุดน่าจะอยู่ราวๆ 3.30 บาทนั่นเอง
น่าเสียดายตรงที่อาจารย์เคยเห็นช่วงพีคของธุรกิจ และราคาหุ้นของ ML มาแล้วครั้งหนึ่ง จึงได้แต่พูดว่า นักลงทุนเชื่อหรือไม่ว่า ปี 59 จะเป็นจุดพีคอีกครั้งหนึ่ง!